kardosdrur/scandi-wiki huggingface dataset:
Bjørum

Bjørum eller Bjørumgård er en gammel hovedgård, som nævnes første gang i 1560, som et selvejerbol. Gården ligger i Vadum Sogn, Kær Herred, Ålborg Amt, Aalborg Kommune og Vendsyssel. Hovedbygningen er opført i 1790

Bjørum Gods er på 265 hektar

Ejere af Bjørum 

(før 1560) Kronen
(1560-1579) Anders Kjærulf
(1579-1585) Anders Pedersen Galt
(1585-1587) Stygge Høg Banner
(1587-1625) Slægten Mørk
(1625-1645) Anders Jensen Mørk
(1645-1662) Jens Andersen Mørk
(1662-1686) Eiler Holck
(1686-1688) Peter Rodsteen
(1688-1719) Kirstine Steensdatter Beck gift Rodsteen
(1719-1730) Else Elisabeth Frederiksdatter Rodsteen
(1730-1733) Christine Birgitte Jørgensdatter Bille gift Holck
(1733-1776) Schack Vittinghof greve Holck
(1776-1785) Burchard Georg greve Holck
(1785-1788) Mariane Dorothea Detlevsdatter Trappaud gift (1) Holck (2) von der Lühe
(1788-1795) Carl Gottlob von der Lühe
(1795-1800) Mariane Dorothea Detlevsdatter Trappaud gift (1) Holck (2) von der Lühe 
(1800-1806) Jørgen Møller
(1806-1807) Peder Thøgersen Mollerup
(1807-1808) Hans Svanholm
(1808-1819) Niels Gleerup
(1819-1820) Elisabeth Kirstine Gleerup gift (1) Koefoed (2) Koefoed
(1820-1830) Carl Christian Koefoed
(1830) Elisabeth Kirstine Gleerup gift (1) Koefoed (2) Koefoed
(1830-1853) Jørgen Koefoed
(1853) Severin Chr. N. Gleerup
(1853) Christian Christensen / Støcken
(1853-1856) E. Benthien
(1856-1863) A. Jessen / V. Brünes
(1853-1865) Severin Chr. N. Gleerup
(1865-1895) W. A. Th. Westrup
(1895-1897) Landmandsbanken
(1897-1904) Niels Brüel
(1904-1910) rigsgreve Christian von Platen zu Hallermund
(1910-1912) P. A. Hansen
(1912-1923) A. P. Andreasen
(1923-1939) Enke Fru Katrine Andreasen
(1939-1963) Knud Andreasen
(1963-1975) Poul G. Karlshøj
(1975-2006) Erik Blach
(2006-) Michael Blach

Kilder 
J.P. Trap: Danmark 5.udgave, Kraks Landbrug

Fredede slotte og herregårde i Danmark
Herregårde i Aalborg Kommune
Herregårde i Aalborg Amt
Danmarks Aktive Forbrugere

Danmarks Aktive Forbrugere, grøn forbrugerorganisation, der arbejder for et mere bæredygtigt forbrug. Organisationen blev grundlagt 2. november 1996. 

Danmarks Aktive Forbrugeres overordnede målsætninger er at:
 Fremme økologi og andre bæredygtige produkter
 Fjerne miljø- og sundhedsskadelige kemikalier og sprøjtegifte
 Stoppe ulovlig og vildledende markedsføring

DAF's arbejde baserer sig i høj grad på kampagner imod enkeltvarer eller producenter. Kampagnerne udføres af frivillige aktivister, og det er også primært medlemmerne, der finansierer organisationen. Dog modtager DAF tilskud fra offentlige såvel som private fonde i forbindelse med oplysningsprojekter, f.eks. om økologi. Danmarks Aktive Forbrugere er uafhængig af partipolitiske interesser og har ingen bindinger til erhvervslivet – faktisk modtager organisationen konsekvent ikke bidrag fra fødevareindustrien. Organisationen er medlem af paraplyorganisationerne Forbrugerrådet og Consumers International.

Pr. 1. januar 2006 havde Danmarks Aktive Forbrugere 1250 medlemmer.

Jeppe Juul fra Danmarks Aktive Forbrugere sidder som forbrugerrepræsentant i Klagenævnet for Domænenavne.

Se også 
Planlagt forældelse

Eksterne henvisninger 
Danmarks Aktive Forbrugeres hjemmeside

Henvisning 

Aktive Forbrugere
Forbrugerorganisationer
Vang Hovedgård

Vang Hovedgård er en gammel hovedgård, som nævnes første gang i 1493, som en landsby med navnet Vangstorp. Gården ligger i Sulsted Sogn, Kær Herred, Ålborg Amt, Aalborg Kommune. Hovedbygningen er opført i 1788-1789

Vang Hovedgård Gods er på 225 hektar

Ejere af Vang Hovedgård 

(1490-1493) Eskil Nielsen Banner
(1493-1535) Jacob Eskilsen Høg (Banner) 
 1503 Børglumbispen Niels Stygge
(1535-1557) Just Jacobsen Høg (Banner) 
(1557-1574) Sidsel Clausdatter Bille gift Banner
(1574-1599) Stygge Justsen Høg (Banner) 
(1599-1629) Just Styggesen Banner 
(1629-1648) Jens Justsen Høg (Banner)
 1648 Margrethe Holck
(1648-1695) Gregers Jensen Ulfstand Høg (Banner)
(1695-1723) Anne Cathrine Maltesdatter Sehested gift Banner
(1723-1752) Jacob Gregersen Høg Banner 
(1752-1756) Mads de Lasson til Rødslet
(1756-1766) Peder Ilum til Villerup
(1766) Mads Pedersen Ilum
(1766-1767) Peder Ilum
(1767-1780) Jens Gleerup
(1780-1819) Severin Jensen Gleerup 
(1819-1839) Niels Severinsen Gleerup
(1839-1883) Severin Christian Niels Nielsen Gleerup 
(1883-1899) Thmoas Severinsen Gleerup
(1899-1902) Aalborg Bys og Omegns Sparekasse
(1902-1912) Sigvard Hoff
(1912-1914) A. Vadsholt / Chr. Petersen
(1914-1940) Christian Jensen-Aas
(1940-1941) Enke Fru Agnes Jensen-Aas
(1941-1956) Oluf Jensen-Aas
(1956-1963) Christian Brask
(1963-1973) Paul Haagensen
(1973-1983) Svend Adler Graversen
(1983-) Carl Ejler Rasmussen

Kilder 
J.P. Trap: Danmark 5.udgave, Kraks Landbrug

Herregårde i Aalborg Amt
Fredede slotte og herregårde i Danmark
Herregårde i Aalborg Kommune
Furå

Furåen forbinder søerne Bagsværd Sø og Lyngby Sø.

Åen har bl.a. givet navn til Nybro-Furå Kano- og Kajakklub, hvis klubhuse er placeret ved åen.

Vandløb på Sjælland
Googleplex

Googleplex er navnet på Googles hovedkvarter, som er placeret i Silicon Valley i Californien, USA.
Googleplex er en fælles betegnelse for en række af Googles bygninger i området, da Google over flere omgange har købt og lejet sig ind i andre bygninger i området pga. pladsmangel.
Navnet Googleplex er en sammentrækning af firmanavnet Google og ordet complex pga. bygningernes arkitektoniske udtryk og beliggenhed, og er samtidig en reference til tallet googolplex.

Bygningerne 
Oprindeligt bestod den originale Googleplex-bygning af Silicon Graphics tidligere hovedkvarter, men disse bygninger blev hurtigt for trange forhold for Google, der de senere år har udvidet enormt.
For at møde pladskravene er tilstødende bygninger købt eller lejet, og samtlige bygninger falder ind under navnet Googleplex.
Fælles for bygningerne er at de alle er lave, men fylder arealmæssigt meget.

Til at transportere medarbejderne til og fra arbejde fra San Francisco benyttes "Google-busser", som kan transportere op til 155 medarbejdere ad gangen direkte til de forskellige Googleplex-bygninger.

Eksterne henvisninger 

Plex
San Francisco
Bølling Kirke

Bølling Kirke er beliggende 6 km nordvest for Skjern i Vestjylland. Kirken var oprindelig kullet, dvs. uden tårn, da den blev bygget i 1100-tallet. Kirkens nuværende tårn er det andet tårn kirken har haft og er bygget i 1916.

Kildehenvisninger

Eksterne kilder og henvisninger 

 Bølling Kirke hos KortTilKirken.dk

Kirker i Ringkøbing-Skjern Kommune
Kirker i Ringkøbing Amt
Kirker i Ribe Stift
Godthåb (flertydig)

Godthåb kan henvise til flere stednavne:
 Nuuk – Grønlands hovedstad
 Godthåb (Bregninge Sogn) – en bebyggelse i Bregninge Sogn, Ærø Kommune
 Godthåb (Fakse Sogn) – en bebyggelse i Faxe Sogn, Faxe Kommune
 Godthåb (Ginnerup Sogn) – en bebyggelse i Ginnerup Sogn, Norddjurs Kommune
 Godthåb (Hjembæk Sogn) – en bebyggelse i Hjembæk Sogn, Holbæk Kommune
 Godthåb (Nørre Snede Sogn) – en bebyggelse i Nørre Snede Sogn, Ikast-Brande Kommune
 Godthåb (Skrøbelev Sogn) – en bebyggelse i Skrøbelev Sogn, Langeland Kommune
 Godthåb (Store Heddinge Sogn) – en bebyggelse i Store Heddinge Sogn, Stevns Kommune
 Godthåb (Østermarie Sogn) – en bebyggelse i Østermarie Sogn, Bornholms Regionskommune
 Godthåb (Aalborg Kommune) – en bebyggelse i Godthåb Sogn, Aalborg Kommune
 Godthaabs Sogn (Godthåb sogn) – et sogn i Frederiksberg Kommune

Før automatiseringen var Gothåb en demiautomatisk telefoncentral på Frederiksberg.

Se også 
 Børnehjemmet Godthåb
 Godthaab Hammerværk
m.fl.

Referencer
Odense Teknikum

Ingeniørhøjskolen Odense Teknikum var en videregående uddannelsesinstitution indenfor teknik og naturvidenskab, der blev grundlagt i november 1905. Fra 2006 blev Odense Teknikum indfusioneret i Syddansk Universitet og bærer nu navnet Det Tekniske Fakultet.

Historie 
I begyndelsen fandtes der kun én studieretning – i maskinteknik. Undervisningen foregik i Odense Tekniske Skoles bygninger ved Munke Mose i det centrale Odense. I 1960 flyttede man til nybyggede lokaler på Niels Bohrs Allé i byens sydøstlige udkant tæt ved det daværende Odense Universitet. Med årene var viften af uddannelser blevet kraftigt udbygget.

1. november 2005 fejrede Odense Teknikum sit 100 års jubilæum. Allerede på daværende tidspunkt var en fusion med Syddansk Universitet på tegnebrættet. Fusionen, der blev en realitet i 2006, betød, at Ingeniørhøjskolen Odense Teknikum blev omdannet til Det Tekniske Fakultet ved Syddansk Universitet. Tidligere havde universitetet haft et kombineret naturvidenskabeligt-teknisk fakultet, idet man tilbød ingeniøruddannelser i Sønderborg og Esbjerg, men med fusionen udskilledes det tekniske område som et særskilt fakultet.

Kort før fusionen med Syddansk Universitet havde Odense Teknikum 1800 studerende og 200 ansatte. Ifølge en aftalt plan fra 2008 vil det Tekniske Fakultet på Syddansk Universitet (tidligere Ingeniørhøjskolen Odense Teknikum) fraflytte bygningerne på Niels Bohrs Allé i 2016 til fordel for nogle nye bygninger tættere på universitetets hoved campus. Bygningerne på Niels Bohrs Allé vil efter alt sandsynlighed blive overtaget af University College Lillebælt. 

Henning Andersen var den sidste rektor for Ingeniørhøjskolen Odense Teknikum. Svend Arne Ellemose var den sidste bestyrelsesformand.

Referencer

Eksterne henvisninger 
 Syddansk Universitet, Det Tekniske Fakultet, ingeniør uddannelse
 Foto fra 1936

Uddannelsesinstitutioner i Danmark
Teknikum
Etableret i 1905
Hovedkvarter

Hovedkvarter, hovedkontor eller hovedsæde er typisk et militært hovedkvarter eller en virksomheds hovedkvarter – f.eks Googles Googleplex.

Et hovedkvarter rummer den øverste ledelse.

Et militært hovedkvarter består af de øverstbefalende, mens en virksomheds hovedkvarter består af direktionen og evt. vigtige afdelinger som finans, markedsføring etc.

Det behøver ikke være en bestemt bygning eller sted, som det typisk er, især når det er en virksomhed. En virksomheds hovedkvarter kan være og er ofte et vartegn som  BMW's hovedkvarter i München, som er udformet som fire cylindre, der symboliserer en motor.

Organisationsteori
Militær
Sekundærrute 501

Sekundærrute 501 er en motorvejsstrækning ved Aarhus, der forløber fra ring 2 ved Viby N til Motorvejskryds Århus S, hvor den tilkobles motorvej E45 i et stort forbindelsesanlæg. Motorvejen har indtil videre kun 2 afkørsler ved Hasselager Øst og Hasselager Vest. Der er dog projekteret et tilslutningsanlæg ved Stavtrup, hvor Ormslevvejen krydser motorvejen. I de kommende år vil der i den østlige ende af sekundærrute 501 forestå et kæmpe udbygningsarbejde, da Aarhus Havn via en højklassesforbindelse skal forbindes med sekundærrute 501 ved Viby N.

Kilder 

501
Professor X

Professor Charles Francis Xavier eller blot Professor X er en fiktiv person fra X-Men, som er overhoved for Xavier Institutet. Der oplærer han andre mutanter sammen med sine 2 første elever Jean Grey og Cyclops (Scott Summers) til at kontrollere deres evner. Xavier prøver, i modsætning til Magneto, at gøre mutanter til retfærdighedsgørere. 

Xavier har den specielle evne, at han kan læse, kontrollere og slette folks hukommelse. Xavier er en af de stærkeste mutanter, der lever på Jorden. Og for at forøge hans evne har han Cerebro – en gigantisk maskine, Magneto hjalp ham med at bygge. Den gør det muligt for Xavier, at finde mutanter på hele Jorden.

Xavier er et geni i videnskab og er en af de førende forskere inden for genetik, mutation og psykiske kræfter.
Xavier har også en søn, der hedder Lucas med hans førhenværende kone.

Eksterne henvisninger 
 Professor X på ComicWiki 
 Professor X på marvel.com 
 

Figurer fra Marvel Comics
Figurer fra X-men
Oceanborn

Oceanborn (udgivet i 1998) er det andet album fra det finske band Nightwish. Albummet er en af bandets mere mørke album, hvor der også bliver brugt mandlig vokal.

Numre 

 "Stargazers" – 4:28
 "Gethsemane" – 5:22
 "Devil & The Deep Dark Ocean" – 4:46
 "Sacrament of Wilderness" – 4:12
 "Passion and The Opera" – 4:50
 "Swanheart" – 4:44
 "Moondance" – 3:31
 "The Riddler" – 5:16
 "The Pharaoh Sails to Orion" – 6:26
 "Walking In The Air" – 5:31
 "Sleeping Sun" (Bonusnummer på alle udgaverne efter 1999) – 4:05

Musikere 
 Tarja Turunen – Vokal
 Erno "Emppu" Vuorinen – Guitar
 Sami Vänskä – Bas
 Tuomas Holopainen – Keyboard
 Jukka Nevalainen – Trommer

Nightwish-album
Album fra 1998
Wishmaster

Wishmaster er det tredje album af det finske power metal-band Nightwish. Albummet blev udgivet af Spinefarm Records 18. juli 2000.

Sange 
 "She Is My Sin"
 "The Kinslayer"
 "Come Cover Me"
 "Wanderlust"
 "Two For Tragedy"
 "Wishmaster"
 "Bare Grace Misery"
 "Crownless"
 "Deep Silent Complete"
 "Dead Boy's Poem"
 "FantasMic"
 "Sleepwalker" (Bonusnummer på den begrænsede udgave af cd'en)

Nightwish
Album fra 2000
Klitgård

Klitgaard blev udstykket fra Gettrup i 1664 med navnet Klittensbjerg. Gården ligger ved Gerå i Ulsted Sogn, Aalborg Kommune, Region Nordjylland, tidligere Hals Kommune, Kær Herred, Ålborg Amt.

Klitgaard Gods er på 1015 hektar med Civagaard, Vadsholt, Gettrup, Sønder Badsbjerg og Nørre Badsbjerg

Ejere af Klitgaard 

 (1664-1674) Ide Hansdatter Lindenov, datter af Hans Johansen Lindenov (rigsråd) gift med Steen Sivertsen Beck (1604-1648)
 (1674) Kirstine Steensdatter Beck datter af ovenstående og gift med nedenstående.
 (1674-1685) Frederik Knudsen Rodsteen gift med ovenstående.
 (1685-1719) Kirstine Steensdatter Beck enke efter ovenstående.
 (1719-1730) Else Elisabeth Frederiksdatter Rodsteen (arving som ældste datter af Kirstine og Frederik ovenfor)
 (1730-1733) Kirstine Birgitte Bille gift Holck
 (1733-1776) Schack Vittinghof greve Holck
 (1776-1780) Burchard Georg Vittinghof greve Holck
 (1780-1790) Søren Hesselbjerg
 (1790-1800) Mette Nielsdatter gift Hesselbjerg
 (1800) Martha Sørensdatter Hesselbjerg gift Schack
 (1800-1834) Christian B. Schack
 (1834-1839) Enke Fru Schack
 (1839-1879) Erhard Christian Frost
 (1879-1883) Lorents Johannes Frost
 (1883-1893) Enke Fru Frost
 (1893-1924) Rudolf rigsgreve von Platen zu Hallermund (nr.1)
 (1924-1954) Oscar rigsgreve von Platen zu Hallermund
 (1954-1971) Rudolf rigsgreve von Platen zu Hallermund (nr.2)
 (1971-1986) Morten Bundgaard
 (1986-2000) Anders Bundgaard
 (2000-) Klitgaard Agro A/S

Ekstern henvisninger 
 Klitgaard Gods
 Civagaard

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Etableret i 1664
Monopol (flertydig)

Monopol har flere betydninger:

 Monopol – inden for økonomi total markedsdominans. Udtalt med tryk på sidste stavelse. Fra græsk πωλέω (pōleō), "sælge".
 Magnetisk monopol – elementarpartikel eller andet der kun har én pol (i modsætning til fx dipol). Især om magnetisk monopol. Udtalt med tryk på første stavelse. Fra græsk πόλος (polos), "rotationsakse".
 Monopol (band) – dansk band
 Monopol (antenne) - klasse af antenner.
Century Child

Century Child er et studiealbum udgivet af det finske band Nightwish (2002)

Sange 
 Bless The Child
 End Of All Hope
 Dead To The World
 Ever Dream
 Slaying The Dreamer
 Forever Yours
 Ocean Soul
 Feel For You
 The Phantom Of The Opera
 Beauty Of The Beast
 The Wayfarer (Bonusnummer)

Album fra 2002
Nightwish-album
Danmark, nu blunder den lyse nat

"Danmark, nu blunder den lyse nat" er en sang med tekst af Thøger Larsen (1914) med titlen "Den danske sommer". Den mest kendte melodi er skrevet af Oluf Ring (1922).

Digtet er skrevet til Nanna og Jeppe Aakjærs Jenlefest i 1914 og blev trykt første gang i Politiken 13. juli 1914 og var også med i værket Slægternes træ, 1914.

Digtet består af seks strofer på hver seks linjer. Der er rim på første, tredje og fjerde linje samt på femte og sjette linje.

"Danmark, nu blunder den lyse nat" er med i Højskolesangbogen. Den er med i Kulturkanonen fra 2006 både som en af de 12 repræsentanter fra Højskolesangbogen under musik og som en del af lyrikantologien under litteratur. Den er desuden af Berlingske Tidendes læsere kåret som århundredets sang i 1999.
Blandt Kristelig Dagblads læsere blev sangen stemt ind på en tredjeplads ved en afstemning i 2021.

Foruden Oluf Ring, der skrev melodien i forbindelse med udgivelsen af melodibogen til Højskolesangbogen, har en række andre komponister skrevet melodi til "Danmark, nu blunder den lyse nat". Få år efter udgivelsen af melodibogen skrev Carl Nielsen også en melodi, men den vandt aldrig rigtig indpas. Senere har også andre komponister givet deres bud, blandt andet Jørgen Bentzon, Otto Mortensen, Fini Henriques og Werner Knudsen (2006).
Mathias Grip har indspillet sin rytmiske version og lavet en tilhørende video.

Referencer 

Fædrelandssange
Nu blunder den lyse nat
Kulturkanonen
Højskolesangbogen
Bidfunktion

Bidfunktion er tandlægeligt fagområde der nu hedder oral fysiologi. Det beskæftiger sig med problemer fra bl.a. kæbeled, muskler, smerter fra bl.a. disse men ofte også uspecifikke smerter fra f.eks. tænder eller andre områder i ansigtet. Spyttet, dets kvalitet og mængde er også en del af området. Det er således et omfattende fagområde og kræver ofte mange undersøgelser i sin udredning af årsager og deres behandling.
Kæbeledsproblemmatikkerne kan gå fra ukomplicerede knæk under funktion over degenerationer til brud fra uheld eller svækkelse fra andre processer. Disse tilstande er mere eller mindre generende for patienterne. Muskellidelser er hyppigst myoser, diverse spændingstilstande der f.eks. kan stamme fra uheldigt/forkert sammenbid, fejlbelastninger eller andet. Ofte indgår disse i et større og mere generelt billede.
Smerter er almindelige og kan bl.a. skyldes fejlfunktioner, men kan også være en "fejl" i selve nervesystemet.
I angelsaksisk litteratur kaldes det ofte TMJ–syndrom eller TMD ( kæbeleds relateret dysfunktion ).
I mange lande er det selvstændigt speciale, men varetages i Danmark traditionelt af en særlig gruppe tandlæger. Almindelige hyppige tilstande kan ofte behandles hos egen tandlæge (primær behandling).

Odontologi
Robinson Helicopter Company

Robinson Helicopter Company er en amerikansk virksomhed lokaliseret i Californien, der udelukkende producerer civile helikoptere.

Robinson er det firma i verden der har produceret flest civile helikoptere – fra den første helikopter i 1979 til og med november 2005 er der leveret over 6000 stk.

Robinson blev grundlagt i 1973 af Frank Robinson, tidligere medarbejder hos Bell Helicopter Textron og Hughes Helicopters.

Modeller 
Robinson producerer 3 forskellige modeller:
 Robinson R22 – 2-sædet, billig helikopter til privatbrug. Bliver også brugt til skoleflyvning.
 Robinson R44 – 4-sædet, forholdsvis billig konfigurerbar helikopter. Bruges blandt andet af nyhedsstationer og politiet.
 Robinson R66 - 5-sædet, halv dyr turbine helikopter.

Eksterne henvisninger 

 Officiel hjemmeside

Flyproducenter fra USA
Etableret i 1973
Robinson R22

Robinson R22 er en lille, let 2-sædet helikopter produceret af Robinson Helicopter Company. Storebroderen R44 kan have fire personer om bord.

Det er den bedst sælgende civile helikopter i verden, da den er billig i indkøb og drift.

Aktuelt 
En Robinson 22 styrtede lørdag d. 27. september 2008 ned på en boldbane i landsbyen Kirke Såby vest for Roskilde. Den 41-årige pilot blev dræbt, mens den 36-årige passager blev hårdt kvæstet. Helikopteren faldt ned fra 70 meters højde.

Kilder 

Helikoptere
Robinson R44

Robinson R44 er en lille 4-sædet helikopter produceret af Robinson Helicopter Company siden 1992.
R44 er en større udgave af Robinsons 2-sædet R22 og har derfor en relativt kraftigere motor og mere indvendig plads.

I Danmark bruges den hovedsageligt af private til hobbybrug, samt af virksomheder til rundflyvninger osv.

Specifikationer (R44 Raven II) 

Generelt
 Besætning: 1
 Passagerer: 3
 Løfteevne: 408 kg
 Højde: 3,3 m
 Længde (ekskl. rotor): 9,0 m
 Længde (inkl. rotor): 11,7 m
 Hovedrotordiameter: 10,1 m
 Halerotordiameter: 1,5 m
 Vægt (tom): 726 kg
 Vægt (lastet): 1.134 kg
 Motor: 1×Lycoming IO-540-AE1A5 6-cylindret luftkølet boksermotor med direkte brændstofindsprøjtning.

Ydelse
 Topydelse: 260 hk (100%)
 Marchydelse: 205 hk (78%)
 Tophastighed: 130 knob (240 km/t)
 Marchhastighed: 110 knob (203 km/t)
 Rækkevidde: 300 sømil (560 km)

Ved max. gas og løft yder motoren 260 hk – dette er konstruktionen dog ikke designet til. Det er tilladt at belaste motoren så den yder 225 hk i op til 5 minutter, hvilket er max. belastning for transmission og andre udsatte dele.

Andet
R44 benytter oktan 100 flybenzin. Hovedtanken er på 116 liter og reservetanken er på 69 liter. Ved alm. belastning forbrændes der ca. 60 l i timen, hvilket giver en flyvetid på ca. 3 timer.

Eksterne henvisninger 

Helikoptere
Soka Gakkai

Soka Gakkai (japansk: Det værdiskabende samfund), en buddhistisk trosretning indenfor mahayana-grenen af buddhismen, der primært er baseret på Shakyamuni Buddhas Lotus sutra og Nichiren Daishonins tekster. Læren er grundlagt af Nichiren Daishonin i 1200-tallet i Japan og organisationen Soka Gakkai er grundlagt i Japan i 1930 under den første præsident Tsunesaburo Makiguchi, der var skolelærer. 

Soka Gakkai opstod som en lægmandsbuddhisme og er blevet den største af de nye religioner i Japan. Den teoretiske lære er baseret på den berømte japanske munk Nichiren Daishonin (1222-1282). Religionens primære praksis er fremsigelse eller "chantning" af mantraet Nam-myoho-renge-kyo, som meget kort betyder 'jeg hengiver mit liv til Loven om årsag og virkning gennem vibration'. Formålet er at åbne for hver enkelts iboende uendelige potentiale og aktivere den oplyste natur, også kaldet buddhatilstand, hos den enkelte udøver af religonen. Praktiseringen retter sig mod at opnå oplysning i hverdagen og gøre menneskelig revolution, dvs. transformere de aspekter af livet, der giver lidelse, og frembringe den enkeltes potentiale til at vinde over de udfordringer dagliglivet byder på. De buddhistiske kerneværdier som visdom, mod og medfølelse og verdslige mål som bedre relationer eller andre goder, materielle som immaterielle, og visionen om fred i verden er ligeledes en væsentlig del af Soka Gakkai.

Soka Gakkai International (SGI) er en international paraplyorganisation for Soka Gakkai-trossamfundene i 192 lande verden over. Der er over 12 mio. medlemmer i organisationen, hvis nuværende præsident er japaneren Daisaku Ikeda.

Det er et centralt punkt for Soka Gakkai medlemmerne at 'fjerne lidelse og bringe lykke' dvs. videregive troen på den enkeltes potentiale til at kunne transformere lidelse til lykke i sit eget liv, som dækker en meget bredere forståelse af videregivelse end en egentlig missioneren.

Eksterne henvsninger 
 Soka Gakkai Internationals officielle hjemmeside
 Soka Gakkai i Danmark

Religion i Japan
Trossamfund
Buddhisme
Lergravsparken Station

Lergravsparken Station er en Metro-station på Amager, beliggende ved Lergravsparken. Den var endestation for linje M2 indtil 28. september 2007, hvor forlængelsen af linjen til Københavns Lufthavn, Kastrup blev åbnet. Den ligger i takstzone 1, tæt ved grænsen til takstzone 3.

Stationen, der blev indviet i 2002, ligger ca. 18 meter under jorden med nedgang på hjørnet af Østrigsgade og Lergravsvej.

I 2012 var passagertalet pr. dag i gennemsnit 5.500 personer .

Antal rejsende 
Ifølge Ørestadsselskabet var udviklingen i antallet af dagligt afrejsende:

Noter

Eksterne henvisninger 

 Lergravsparken Station på Metroens hjemmeside

Stationer på Københavns Metro Linje M2
Amagerbro
Nore og Uvdal

Nore og Uvdal er en kommune øverst i Numedal i Viken fylke i Norge. 
Den grænser i nord til Hol, Ål og Nes, i øst til Flå og Sigdal, i syd til Rollag, Tinn og Vinje, og i vest til Eidfjord. Store dele af Hardangervidda ligger indenfor kommunens grænser.

Kommunens højeste punkt er Borgsjåbrotet (1.485 moh.), på grænsen til Tinn kommune i Telemark.

De fleste af kommunens indbyggere bor i Nore, Rødberg og Uvdal.

Seværdigheder 
 
 Nore stavkirke
 Uvdal stavkirke
 Langedrag Naturpark, en fjeldgård med flere arter af tamme og vilde dyr

Kilder og henvisninger 

Kommuner i Viken
Kommuner i Buskerud